stanford-oval/wikipedia huggingface dataset:
Xbox One
Mallit > Xbox One X

Microsoft julkisti vuoden 2017 E3-messuilla Project Scorpio -nimellä tunnetun uuden päivityskonsolin nimeksi Xbox One X. Siinä on päivitetty 4K-pelaamiseen kykenevä grafiikkasuoritin, 12 gigatavua GDDR5-muistia, 326 Gt/s:n muistikaista ja 1 000 gigatavun kiintolevy. Ilmoituksen mukaan konsoli kykenee kuuden teraflopsin laskentakykyyn. Siinä on 4K Blu-ray -soitin. Väriltään One X on perusmallina mattamusta.
Microsoft kertoi heinäkuussa 2020 lopettaneensa Xbox One X:n sekä Xbox One S All-Digital Editionin valmistamisen uuden sukupolven Series-konsolien tieltä. Levyasemallisen Xbox One S:n valmistus jatkui vielä vuoden 2020 loppuun asti.
Mallit > Erikoisversiot

Xbox Onesta on julkaistu merkittävien pelijulkistusten yhteydessä erikoisväritettyjä teemaversioita sekä muita rajoitettuna eränä valmistettuja erikoismalleja. Suluissa julkaisuvuosi ja minkä kokoisella kovalevyllä erikoisversio on toimitettu. Listaus on epätäydellinen.
Mallit > Erikoisversiot > Alkuperäinen malli

Sunset Overdrive Special Edition (2014, 500 Gb), valkoinen väri
Advanced Warfare Limited Edition (2014, 1 Tb), pelijulkaisun mukainen harmaa/musta teemaväritys
Halo 5: Guardians Limited Edition (2015, 1 Tb), pelijulkaisun mukainen harmaa teemaväritys
Quantum Break Edition (2016, 500 Gb), valkoinen väri
Forza 6 Limited Edition (2015, 1 Tb), sininen teemaväritys
Mallit > Erikoisversiot > Xbox One S

Battlefield 1 Special Edition (2016, 1 Tb kiintolevy), armeijanvihreä väri
Gears of War 4 Limited Edition (2016, 2 Tb), punainen pelijulkaisun mukainen teemaväritys
Minecraft Limited Edition (2017, 1 Tb), pelin teeman mukainen erikoisväritys
Fortnite Special Edition (2019, 1 Tb), violetti väri
Deep Blue Special Edition (2016, 500 Gb), tummansininen väri
Storm Grey Special Edition (2016, 500 Gb), harmaa väri
Mallit > Erikoisversiot > Xbox One X

Robot White Special Edition (2018), valkoinen väri, saatavilla ensimmäistä kertaa Fallout 76:n julkaisun yhteydessä (sisälsi pelin)
Gold Rush Special Edition, kullanhohtoinen liukuväritys
Hyperspace Limited Edition, valkoinen väri sinisellä tähtitaivasta muistuttavalla kuvioinnilla
Gears 5 Limited Edition (2019), vaalea pelijulkaisun mukainen teemaväritys
Cyberpunk 2077 Limited Edition (2020), pelijulkaisun mukainen teemaväritys
Uudet ominaisuudet > Ohjain

Ohjaimessa on aiempaan Xbox 360 -konsoliin verrattuna tarkemmin muotoiltu Xbox-painike. Liipaisinpainikkeissa on erilliset tärinämoottorit.
Uudet ominaisuudet > Kinect

Uusi Kinect-sensori toimitettiin alkuvaiheessa kaikkien Xbox One -konsolien mukana. Sensorissa on 1080p-kamera, jota käytetään liiketunnistimena ja muun muassa Skype-videopuheluissa. Konsolin ääniohjausta käytetään Kinectin avulla.
Uudet ominaisuudet > Ääniohjaus

Xbox One sisältää englanninkielisen ääniohjaustoiminnon.
Uudet ominaisuudet > 3D-tekniikka

Xbox One tukee 3D-tekniikkaa sekä 4K-resoluutiota.
Pelit > Yhteensopivuus Xbox 360:n kanssa

Xbox One ei ole yhteensopiva Xbox 360 -pelien kanssa, koska konsolit käyttävät erilaista suoritinarkkitehtuuria. Xbox 360 käyttää PowerPC-arkkitehtuuria ja Xbox One käyttää AMD:n valmistamaa x86-pohjaista piiriä. Vuoden 2015 E3-messuilla Microsoft ilmoitti, että Xbox One tulee olemaan taaksepäin yhteensopiva tiettyjen Xbox 360 -pelien kanssa. Xbox Preview -ohjelmaan kuuluneet saivat kokeilla ominaisuutta muita aiemmin.
Konsoli lukee levyn tunnistaen pelin ja lataa remasteroidun version kauppapaikasta. Jos kyseessä on digitaalinen tallennus, konsoli vain ilmoittaa käyttäjälle, että pelit ovat valmiina lataukseen kauppapaikasta. Pelit näkyvät valmiina lataukseen -valikossa.
Taaksepäinyhteensopivuus on ollut kehityksen alla vuodesta 2007 lähtien ennen konsolin julkaisua.
Kritiikki > Huolet yksityisyydensuojasta

Xbox Onen Kinect-sensori ja -mikrofoni, joiden on oltava päällä laitetta käytettäessä, ovat aiheuttaneet huolta käyttäjien yksityisyydensuojasta. Niillä olisi mahdollista tarkkailla käyttäjien liikettä, puhetta ja jopa sydämen sykenopeutta kaiken aikaa esimerkiksi mainostamistarkoituksissa. Myös hakkeri voisi vakoilla laitteen käyttäjiä niiden avulla.
Microsoft on kuitenkin vahvistanut, että he kunnioittavat ihmisten yksityisyyttä, eivätkä he täten tule tarkkailemaan ihmisiä Kinect-sensorin välityksellä. Microsoft huomauttaa, että käyttäjä voi milloin tahansa sulkea Kinectin tai panna sen tauolle, jolloin se ei nauhoita käyttäjää. Myös mahdollinen tallennettu data tullaan poistamaan, mikäli käyttäjä ei erikseen halua tallentaa sitä konsolille.
Kritiikki > Käyttöoikeuksien hallinta

Microsoft hylkäsi käyttöoikeuksien hallintaa koskevan suunnitelmansa, joka olisi vaatinut konsolilta päivittäistä yhteydenottoa palvelimille.
Aiheesta muualla

Kuvia tai muita tiedostoja aiheesta Xbox One Wikimedia Commonsissa
Kahdeksannen sukupolven pelikonsolit
GameStick
PlayStation 4
Wii U
Xbox One
Ouya
Steam Machine
Nintendo Switch
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Xbox One
Xbox One S
Xbox One X
Käännös suomeksi
Norwegian Air Argentina

| Norwegian Air Argentina |
| --- | --- |

 IATA: DN  –  ICAO: NAA 
Kutsukoodi:  NORUEGA
Perustettu:  2017
Lakkautettu:  2019
Laivaston koko:  3
Kohteiden määrä:  13
Solmukohdat:   Jorge Newberyn lentoasema, Buenos Aires  Ingeniero Aeronáutico Ambrosio L. V. Taravellan kansainvälinen lentoasema, Córdoba 
Emoyhtiö:  Norwegian Air Shuttle
Kotipaikka:  Buenos Aires
Kanta-asiakasohjelma:  Norwegian Reward
Avainhenkilö(t):  Ole Christian Melhus (toimitusjohtaja)
Yhtiön sivut:  www.norwegian.com
Norwegian Air Argentina (IATA: DN, ICAO: NAA, kutsukoodi: NORUEGA) oli norjalaisen halpalentoyhtiö Norwegian Air Shuttlen argentiinalainen tytäryhtiö. Se perustettiin tammikuussa 2017. Norwegianin johtokunta hyväksyi uuden tytäryhtiön perustamisen toukokuussa 2017, ja Argentiinan viranomaiset myönsivät sille toimiluvan joulukuussa 2017.
Norwegian Air Shuttlen suunnitelmissa oli siirtää Argentiinaan kuudesta kymmeneen Boeing 737-800- ja 737 MAX 8 -konetta, joilla se aikoi lentää sekä kotimaan että ulkomaan reitti- ja tilauslentoja. Koneet oli aikomus rekisteröidä Argentiinan rekisteriin. Norwegian Air Argentinalla suunniteltiin olevan kahdesta kolmeen solmukohtaa. Harkinnassa olivat ainakin Buenos Aires, Córdoba ja mahdollisesti Mendoza. Norwegian Air Argentina sai Argentiinan viranomaisilta luvan lentää 152 reitillä, joista 72 oli Argentiinan sisäisiä ja 80 ulkomaanlentoja.
Yhtiö sai ensimmäisen lentokoneensa tammikuussa 2018. Lippujen myynti alkoi syyskuussa 2018, ja ensimmäisen lentonsa yhtiö lensi 16. lokakuuta 2018.
Osana emoyhtiö Norwegian Air Shuttlen uutta strategiaa kannattavuuden parantamiseksi Norwegian Air Argentinan toiminnot myytiin 4. joulukuuta 2019 JetSmart Argentina -helpalentoyhtiölle. Norwegianin brändi poistuu Argentiinan sisäisestä liikenteestä muutaman kuukauden mittaisen siirtymäajan kuluessa. Yhtiön kolme Boeing 737-800 -konetta eivät kuulu kauppaan. Ne palautuvat Norwegianin Euroopan liikenteeseen ja niiden tilalle tulee JetSmartin Airbus A320 -koneita.
Laivasto

Vuoden 2019 lopussa:
3 Boeing 737-800
Kohteet

Norwegian Air Argentina lensi syyskuussa 2019 seuraaviin kohteisiin:
Argentiina
Bariloche
Buenos Aires (solmukohta)
Comodoro Rivadavia
Córdoba (solmukohta)
Iguazú
Jujuy
Mendoza
Neuquén
Puerto Madryn
Salta
San Carlos de Bariloche
Trelew
Ushuaia
Ágnes Heller

2015
Ágnes Heller (12. toukokuuta 1929 – 19. heinäkuuta 2019) oli unkarilainen filosofi. Hän oli Georg Lukácsin oppilas ja työtoveri 1950-luvulla, ja kuului tunnetun Budapestin koulukunnan jäseniin, jotka lähtivät Unkarista Australiaan 1970-luvulla. Hän luennoi politiikan teoriaa New Yorkissa 25 vuoden ajan. Heller kirjoitti paljon historianfilosofiasta, moraalista ja modernin teoriasta. Hän oli myös Viktor Orbánin hallinnon kriitikko ja syytti tätä demokratian heikentämisestä.
Aiheesta muualla

Ágnes Hellerin muistokirjoitus Helsingin Sanomissa
NeXT

| NeXT |
| --- | --- |

Perustettu:  1985
Lakkautettu:  1996
Toimitusjohtaja:  Steve Jobs
Kotipaikka:   Yhdysvallat
Toimiala:  elektroniikkateollisuus
Henkilöstö:  540 (1992)
Infobox OKVirheellinen NIMI-arvo: 
NeXT (myöhemmin NeXT Computer ja NeXT Software) oli yhdysvaltalainen tietotekniikkayhtiö, joka kehitti ja valmisti työasemia korkeakouluille ja yrityksille. Yhtiön perusti Applen toinen perustaja Steve Jobs vuonna 1985. Apple osti yhtiön vuonna 1996. NeXT -yhtiön logon ja siihen liittyneen graafisen ohjeiston suunnitteli Paul Rand 100 000 dollarin palkkiota vastaan.
Tuotteet

NeXT esitteli ensimmäisen NeXT Computer -työaseman vuonna 1988 ja pienemmän NeXTstation -työaseman vuonna 1990.
Yhtiön 10 000 dollarin hintaisten tietokoneiden myynti jäi pieneksi ja yhtiö ei toimittanut enempää kuin 16 000 tietokonetta vuodessa.
Työasemien myynti jäi suhteellisen pieneksi, vaikka NeXTSTEP -käyttöjärjestelmä oli edistyksellinen.
NeXTSTEP toimi myöhemmin pohjana Applen OS X- ja iOS-käyttöjärjestelmille.
Tietokonemallit:
NeXT Computer
NeXTstation
NeXTstation Turbo
NeXTcube
NeXTcube Turbo
Aiheesta muualla

Kuvia tai muita tiedostoja aiheesta NeXT Wikimedia Commonsissa
Tämä CERNissä sijaitseva NeXT-työasema oli Tim Berners-Leen käyttämä maailman ensimmäinen web-palvelin.
Oleg Kalugin

Oleg Danilovitš Kalugin (ven. Оле́г Дани́лович Калу́гин, s. 6. syyskuuta 1934) on entinen KGB:n kenraali. Hän oli pitkään KGB:n operaatioiden johtaja Yhdysvalloissa ja myöhemmin organisaation kriitikko.
Aiheesta muualla

Oleg Kalugin CI Centre:ssä (englanniksi)
Oleg Kaluginin haastattelu (englanniksi)
Ágnes Bánfai

| Mitalit> Maa:   Unkari.Naisten telinevoimistelu.MM-kilpailut  | Mitalit> Maa:   Unkari.Naisten telinevoimistelu.MM-kilpailut  | Mitalit> Maa:   Unkari.Naisten telinevoimistelu.MM-kilpailut  | Maa:   Unkari> Naisten telinevoimistelu. |
| --- | --- | --- | --- |
|  Pronssia | Varna 1974 | joukkuekilpailu |  |
Ágnes Bánfai (8. kesäkuuta 1947 Budapest – 20. elokuuta 2020 Kismaros) oli unkarilainen telinevoimistelija.
Bánfai voitti joukkuekilpailussa MM-pronssia Varnassa 1974. Hän kilpaili Méxicon kesäolympialaisissa 1968 sijoittuen joukkuekilpailussa viidenneksi, puomilla kymmenenneksi ja ottelussa 14:nneksi. Montréalin kesäolympialaisiin 1972 Bánfai ei pystynyt osallistumaan loukkaannuttuaan ennen kisoja. Bánfai osallistui myös kaksiin muihin MM-kilpailuihin ja EM-kilpailuihin, joissa sijoittui parhaimmillaan vuonna 1967 eritasonojapuilla kuudenneksi. Unkarin mestaruuksia Bánfai voitti kymmenen kappaletta, joukossa neljä peräkkäistä mestaruutta ottelusta. Hänen aviomiehensä Tibor Pézsa oli miekkailun olympiavoittaja. Bánfai kuoli 73-vuotiaana 20. elokuuta 2020.
Aiheesta muualla

Ágnes Bánfai Kansainvälinen olympiakomitea. (englanniksi)
Målselv

Målselv on Norjan kunta Tromssan läänissä. Sen rajanaapureita ovat pohjoisessa Paatsivuono ja Omasvuono, etelässä Bardu ja lännessä Sørreisa ja Senja. Idässä kunta rajoittuu Ruotsiin.
Kunnan asukkaista noin puolet on keskittynyt taajamiin, joita ovat hallintokeskus Moen, Heggelia, Andselv, Skjold sekä Andslimoen. Vaikka Moen on hallintokeskus, on asutuksen pääpaino Bardufossin alueella Andselvin lähistöllä.
Historia

Målselv erotettiin Lenvikistä omaksi kunnakseen 1848. Øverbygd erotettiin omaksi kunnakseen 1925, mutta ne yhdistyivät jälleen 1964. Samaan aikaan kuntaan liitettiin myös Aursfjordenin länsipuoliset osat Malangenin kunnasta. Vuonna 1966 kuntaan liitettiin Sørelvsmon alue Aursfjordenin pohjukasta, Balsfjordin kunnasta.
Media

Målselvissä ilmestyy paikallislehti Nye Troms.
Kuvia

Bardufossin lentoasema
Målselvin kirkko
Tunnettuja henkilöitä

William Engseth (s. 1933), poliitikko
Aase Nordmo Løvberg (1923–2013), oopperalaulaja
Sverre Stenersen (1926–2005), yhdistetyn hiihtäjä
Aiheesta muualla

Kuvia tai muita tiedostoja aiheesta Målselv Wikimedia Commonsissa
Tromssan läänin kunnat
Bardu
Dyrøy
Gratangen
Harstad
Ibestad
Kaivuono (Kåfjord)
Kalsa (Karlsøy)
Kierua (Skjervøy)
Kvæfjord
Lavangen
Målselv
Naavuono (Kvænangen)
Omasvuono (Storfjord)
Paatsivuono (Balsfjord)
Raisi (Nordreisa)
Raisivuono (Sørreisa)
Salangen
Senja
Tjeldsund
Tromssa
Yykeä (Lyngen)
Norjan läänit | Norja
Ágios Thomás

Ágios Thomás (kreik. Άγιος Θωμάς, ”Pyhä Tuomas”) voi viitata seuraaviin paikkoihin Kreikassa:
Ágios Thomás, kylä Tanágran kunnassa Boiotian alueyksikössä
Ágios Thomás, kylä Kreetan saarella Górtynan kunnassa Iraklionin alueyksikössä
Ágios Thomás, saari Argo-Saronisten saarten saariryhmässä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Agios Thomas”, voi hakea sivunnimihaulla, laajalla sivunnimihaulla tai tekstihaulla.
Ágnanta

| Ágnanta Άγναντα |
| --- | --- |
 Kunnallisyksikön sijainti
 Ágnanta
 Koordinaatit: 39°28′27″N, 21°4′48″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Árta
Kunta:  Kentriká Tzoumérka
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  190302
Väkiluku (2011):  1 800
 – Kylä­yhdys­kunta:  430
 – Kylä:  283
Aikavyöhyke:  UTC+2
 – Kesäaika:  UTC+3
Rekisterikilpi:  AT
Infobox OKVirheellinen NIMI-arvo: 
Ágnanta (kreik. Άγναντα) on Kreikan kylä sekä samanniminen Kentriká Tzoumérkan kunnan kunnallisyksikkö (Δημοτική Ενότητα Αγνάντων, Dimotikí Enótita Agnánton) ja entinen itsenäinen kunta. Se sijaitsee Ártan alueyksikössä Epeiroksen alueella. Koko kunnallisyksikön väkiluku on 1 800 ja varsinaisen Ágnantan kylän väkiluku 283 (vuonna 2011).
Ágnantan kylä sijaitsee Athamaniká-vuoristossa linnuntietä noin 29 kilometriä kaakkoon Ioánninasta ja noin 36 kilometriä pohjoiskoilliseen Ártasta. Ágnantan kunnallisyksikkö käsittää Kentriká Tzoumérkan kunnan luoteisosan. Ágnanta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kentriká Tzoumérkan kunnaksi yhdessä Athamanían, Melissourgoín ja Theodórianan kanssa, jolloin se muuttui uuden kunnan kunnallisyksiköksi.
Kunnallisyksikön osat

Ágnantan kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágnanta | Ágnanta | 283 |
| Ágnanta | Ártissa | 25 |
| Ágnanta | Frásta | 88 |
| Ágnanta | Katafýgio | 4 |
| Ágnanta | Konákia | 22 |
| Ágnanta | Palaiochóri | 8 |
| Graikikó | Áno Graikikó | 96 |
| Graikikó | Gourianá | 58 |
| Graikikó | Graviá | 35 |
| Graikikó | Káto Graikikó | 66 |
| Graikikó | Romanós | 39 |
| Graikikó | Selí | 8 |
| Katarráktis | Katarráktis | 127 |
| Katarráktis | Kryopigí | 34 |
| Katarráktis | Miléa | 48 |
| Katarráktis | Sgára | 47 |
| Katarráktis | Vlágkada | 14 |
| Koukkoúlia | Koukkoúlia | 141 |
| Ktistádes | Ktistádes | 127 |
| Lepianá | Lepianá | 91 |
| Lepianá | Makrýkampos | 55 |
| Lepianá | Xirikó | 7 |
| Mikrospiliá | Mikrospiliá | 94 |
| Mikrospiliá | Vatátsi | 10 |
| Rámia | Elafopídima | 29 |
| Rámia | Gerovrýsi | 66 |
| Rámia | Livádi | 25 |
| Rámia | Ntára | 34 |
| Rámia | Rámia | 119 |
Yhteensä: 1 800
Oiva Virta

Oiva Julius Virta (13. maaliskuuta 1906 Mietoinen – 7. elokuuta 1971 Pori) oli porilainen kuvataiteilija, joka tunnettiin paikallisen miljöön tallentajana. Anna Hallsin mukaan Virran taiteilijuutta leimaa vahva paikallisen identiteetin läsnäolo.
Virta rakensi vaimonsa Hilkan kanssa 1940-luvulla omakotitalon Porin Yyteriin, jossa he asuivat Virran kuolemaan asti. Taiteilijan ateljeena toimi pihaan siirretty kioski.
Taide

Virta ei käyttänyt valokuvia mallinaan ja hän oli maalaustelineineen tunnettu hahmo Porissa ikuistaessaan kaupungin puisto- ja katunäkymiä. Myös Virran satama-aiheet olivat pidettyjä. Virran vanhaa Poria tallentaneilla teoksilla on myös kulttuurihistoriallista arvoa kadonneen kaupungin dokumenttina.
Virta piti itseään enemmän käsityöläisenä kuin taiteilijana eikä kuulunut porilaisen taiteen ”ykkösketjuun”. Yhteisnäyttelyssä Satakunnan maisemia maalanneen Into Linturin kanssa Virta jäi Linturin varjoon ja esimerkiksi kuvataidekriitikko Hemmi Koivuniemi kuvasi Virran värejä sameahkoiksi. Porilaiset kuitenkin arvostivat Virran paikallisia aiheita: Virran näyttelyt myivät loppuun ja teoksia myytiin jo ennen niiden valmistumista. Virta itse sanoikin olevansa ”paremmin sellainen köyhien taiteilija”.
Numbers

| Numbers |
| --- | --- |

 Kuvakaappaus Numbers 3.5.2:sta
Kehittäjä:  Apple
Kehityshistoria
Kehitystilanne:  Aktiivinen
Tiedot
Ohjelmistotyyppi:  Taulukkolaskenta
Alusta:  macOS, iOS
Lisenssi:  Omisteinen ohjelmisto
Aiheesta muualla
Numbers
Numbers on Applen kehittämä taulukkolaskentaohjelma osana iWorkiä, Pagesin ja Keynoten kanssa. Numbers 1.0 julkaistiin 7. elokuuta 2007, joten se on uusin ohjelma iWork-paketissa. 27. tammikuuta 2010 Apple julkisti uuden version Numbersista iPadille aivan uudella kosketuskäyttöliittymällä.
Toisin kuin perinteiset taulukkolaskentaohjelmat kuten Microsoft Excel, Numbers käyttää free-form ”canvas” -lähestymistapaa, joka alentaa taulukot yhdeksi monesta erilaisesta mediatyypistä.
Zsolnay

Eosiinitekniikkaa Zsolnay suihkulähteessä. Unkari, Pécs
Zsolnay (virallisesti  Zsolnay Porcelánmanufaktúra Zrt) on unkarilainen posliinia, keraamisia laattoja ja kivitavaraa valmistava yhtiö. Se kehitti eosiinilasitusprosessin ja pyrograniittikeramiikan.
Historia

Miklós Zsolnay (1800–1880) perusti Zsolnayn tehtaan Pécsiin Unkariin tuottamaan kivitavaraa ja muuta keramiikkaa vuonna 1853. Vuonna 1863 hänen poikansa Vilmos Zsolnay (1828–1900) tuli töihin yritykseen ensin tehtaan esimiehenä, ja sittemmin tehtaanjohtajana usean vuoden jälkeen. Hänen johdollaan tehdas sai maailmanlaajuista tunnustusta esittelemällä innovatiivisia tuotteitaan kansainvälisissä näyttelyissä, kuten vuoden 1873 Wienin maailmannäyttelyssä ja vuoden 1878 Pariisin maailmannäyttelyssä, jossa Zsolnay sai Grand Prix -palkinnon. Vuonna 1893 Zsolnay toi markkinoille eosiinitekniikalla valmistettuja posliinivalmisteita. Tádé Sikorski (1852–1940) meni naimisiin Vilmos Zsolnayn tyttären Júlian kanssa ja hänestä tuli yhtiön pääsuunnittelija. Vuonna 1900 Vilmos Zsolnayn poika Miklós otti haltuunsa yhtiön. Pakkaskestäviä Zsolnayn rakennuskoristeita käytettiin lukuisissa rakennuksissa erityisesti jugendin aikana. Vuoteen 1914 mennessä Zsolnay oli Itävalta-Unkarin suurin yritys. Ensimmäisen maailmansodan aikana keramiikan ja rakennusmateriaalien tuotantoa rajoitettiin, jolloin tehdas siirtyi valmistamaan tuotteita sotilaskäyttöön, kuten esimerkiksi sähköeristeitä. Ensimmäisen maailmansodan jälkeen tehtaan arvo laski Serbian miehityksen, markkinoiden menetyksen ja raaka-aineiden turvaamisen vaikeuksien vuoksi.
Toisen maailmansodan aikana yhtiön tuotantolaitosta Budapestissä pommitettiin. Kommunismin aikana tehdas kansallistettiin vuonna 1948. Lopulta Zsolnayn nimi poistettiin. Kansallistettu Pécsi Porcelángyár (suom. Pécsin posliinitehdas) valmisti pääasiassa tavallisia astiatuotteita. Vuonna 1982 markkinatalouden palautumisen myötä yritys sai takaisin toiminnallisen itsenäisyytensä, jolloin Zsolnayn nimi palautettiin. Vuonna 1991 Zsolnayn posliinitehtaasta tuli osakeyhtiö, ja viisi vuotta myöhemmin sen osti yksityinen pääomasijoitusyhtiö.
Syyskuussa 2008 tehtiin sopimus ruotsalaisen Ikean kanssa. Sopimuksen mukaan Zsolnay toimittaa 5 000 tonnia keramiikkaa vuodessa syyskuusta 2009 lähtien. Kauppa kolminkertaistaa 1,1 miljardin Ft (4,4 miljoonan euron) myynnin Zsolnaylle.
Tehtaan lisäksi Pécsissä on myös Zsolnayn museo.
Eosiini

Monet Zsolnay-keramiikat ovat tunnettuja vuonna 1893 käyttöön otetusta eosiiniprosessista.[lähde? ] Menetelmän avulla saadaan kevyt punainen irisoiva sävy, joka saanut nimekseen Eos (m.kreik. ἠώς, ēṓs, suom. aamunkoitto). Erilaisia eosiinivärejä ja -prosesseja kehittyi ajan myötä.
Salainen eosiinilasitustekniikka saa posliinin näyttämään irisoivan metalliselta, jolloin sävyt muuttuvat katselukulman vaihtuessa. Tyypillisiä värejä ovat vihreän, punaisen, sinisen ja violetin sävyt.
Pyrograniitti

Pyrograniitti[lähde? ] Zsolnayn kehittämä koristeellinen keramiikkatyyppi, jonka tuotanto on aloitettu vuonna 1886. Korkeassa lämpötilassa poltettu materiaali pysyy hapon- ja pakkasenkestävänä, joten se soveltuu käytettäväksi kattotiileinä, sisä- ja ulkokoristekeramiikkana sekä tulisijoissa. Pyrograniittia rakennuksissaan käyttäneitä arkkitehtejä ovat olleet Miklós Ybl, Ödön Lechner, Béla Lajta, Samu Pecz ja Imre Steindl. Pyrograniittia on nähtävillä monissa unkarilaisissa rakennuksissa, kuten Budapestissa sijaitsevissa Matiaksenkirkossa, Unkarin parlamenttitalossa, Unkarin taideteollisuusmuseossa, Budapestin geologisessa museossa, Kőbányan kirkossa, Gellért-kylpylöissä, Kecskemétin kaupungintalossa ja useissa Pécsin rakennuksissa.
Matiaksenkirkon katto, Budapest
Unkarin taideteollisuusmuseon katto, Budapest
Käännös suomeksi
Ágios Thomás (Boiotia)

| Ágios Thomás Άγιος Θωμάς |
| --- | --- |
 Ágios Thomáksen kylä.
 Ágios Thomás
 Koordinaatit: 38°16′38″N, 23°35′18″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Tanágra
Hallinto:  
 – Asutustyyppi:  kylä
 – Kallikrates-koodi:  2806030201
Väkiluku (2011):  1 292
Aikavyöhyke:  UTC+2
 – Kesäaika:  UTC+3
 
 agiosthomas.50webs.com 
Infobox OKVirheellinen NIMI-arvo: 
Ágios Thomás (kreik. Άγιος Θωμάς) on Kreikan kylä, joka kuuluu hallinnollisesti Tanágran kuntaan, Boiotian alueyksikköön ja Keski-Kreikan alueeseen. Kylän väkiluku on 1 292 (vuonna 2011).
Ágios Thomáksen Pyhän Tuomaan (Ágios Thomás) kirkko.
Ágios Thomáksen kylä sijaitsee Asopós-joen eteläpuolella noin 10 kilometriä lounaaseen Oinófytasta ja noin 32 kilometriä itään Thívasta. Se on saanut nimensä kylän bysanttilaisaikaisesta, 1100-luvulla rakennetusta Pyhälle Tuomaalle (Ágios Thomás) omistetusta kirkosta. Ágios Thomás muodostaa oman kyläyhdyskuntansa (Τοπική Κοινότητα Αγίου Θωμά, Topikí Koinótita Agíou Thomá).
Aiemmin kylä kuului Oinófytan kuntaan ja vuodesta 2011 lähtien Tanágran kunnan Oinófytan kunnallisyksikköön.
Aiheesta muualla

Kuvia tai muita tiedostoja aiheesta Ágios Thomás Wikimedia Commonsissa
Zhou

Zhou voi tarkoittaa seuraavia:
Kiinan dynastiat

Zhou-dynastia, Kiinaa 1046–256 eaa. hallinnut dynastia
Läntinen Zhou-dynastia, osa Zhou-dynastiaa, hallitsi 1046–771 eaa.
Itäinen Zhou-dynastia, osa Zhou-dynastiaa, hallitsi 770–256 eaa.
Pohjoinen Zhou-dynastia, osaa Pohjois-Kiinasta 557–571 jaa. hallinnut dynastia
Muita henkilöitä

Zhou Chunxiu (s. 1978), kiinalainen kestävyysjuoksija
Zhou Dunyi (1017–1973), kiinalainen filosofi
Zhou Enlai (1898–1976), kiinalainen kommunistipoliitikko, Kiinan pääministeri
Zhou Guanyu (s. 1999), kiinalainen moottoriurheilija
Zhou Jian Nan (s. 1980), kiinalainen muusikko
Zhou Jieqiong, Kyulkyung (s. 1998), kiinalainen laulaja ja näyttelijä
Zhou Libo (1908–1979), kiinalainen kirjailija
Zhou Long (s. 1953), kiinalais-yhdysvaltalainen säveltäjä
Zhou Qi (s. 1996), kiinalainen koripalloilija
Zhou Qunfei (s. 1970), kiinalainen yritysjohtaja ja miljardööri
Zhou Xuan (1918–1957), kiinalainen näyttelijä ja laulaja
Zhou Yan (s. 1982), kiinalainen curlingpelaaja
Zhou Yan (s. 1979), kiinalainen softballpelaaja
Zhou Yongkang (s. 1942), kiinalainen poliitikko
Zhou Youguang (1906–2017), kiinalainen kielitieteilijä
Nancy Zhou (s. 1993), yhdysvaltalainen viulisti
Qiyu Zhou (s. 2000), kiinalais-kanadalainen shakin naisten suurmestari
Vic Zhou (s. 1981), taiwanilainen näyttelijä, laulaja, malli ja valokuvaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zhou”, voi hakea sivunnimihaulla, laajalla sivunnimihaulla tai tekstihaulla.
Number Ones (video)

| Number Ones Michael Jackson |
| --- | --- | --- |

DVD-julkaisun tiedot
 Äänitetty : 1979–2001
 Julkaistu: 18. marraskuuta 2003
 Tyylilaji: pop, dancepop, urban, new jack swing, pop rock, funk
 Kesto: 91.00
muut julkaisut
|   | Number Ones  |   |
Number Ones on Michael Jacksonin musiikkivideokokoelma, joka julkaistiin 18. marraskuuta 2003.